text: Nyt rekordregnskab fra Lego 
  04 marts 2010 kl. 10.11
  Legetøjskoncernen Lego har igen i år rekordoverskud. Knap tre milliarder kroner før skat.
   
  Legetøjskoncernen Lego fik et overskud før skat på 2,9 milliarder kroner i 2009. Dermed har Lego for andet år i træk præsenteret et rekordregnskab.
  Omsætningen nåede op på 11,6 milliarder kroner mod 9,5 milliarder kroner i 2008.
  Lego sidder i dag på 4,8 procent af det globale legetøjsmarked, og er efter en overlevelseskamp for nogle år siden på ret kurs, fremgik det af et pressemøde torsdag.
  